Minä sanon tämän teille jo nyt, ennen kuin ennustus toteutuu, -
jotta sen toteutuessa uskoisitte, että minä olen se joka olen.
Totisesti, totisesti: joka ottaa vastaan sen, jonka minä lähetän, -
ottaa vastaan minut, ja joka ottaa minut vastaan, -
ottaa vastaan sen, joka on minut lähettänyt."
Näin Jeesus puhui. Järkyttyneenä hän sanoi heille: -
"Totisesti, totisesti: yksi teistä kavaltaa minut."
Opetuslapset katsoivat toisiaan ymmällään, -
tietämättä, ketä hän tarkoitti.
Yksi opetuslapsista, se joka oli Jeesukselle rakkain, -
oli aterialla hänen vieressään. Simon Pietari nyökkäsi hänelle, -
että hän kysyisi Jeesukselta, ketä tämä tarkoitti.
Opetuslapsi nojautui taaksepäin, Jeesuksen rintaa vasten, -
ja kysyi: "Herra, kuka se on?"
Jeesus vastasi: "Se, jolle annan tämän leivänpalan."
Sitten hän kastoi palan -
ja antoi sen Juudakselle, Simon Iskariotin pojalle.
Silloin, heti kun Juudas oli sen saanut, Saatana meni häneen.
Jeesus sanoi hänelle: "Mitä aiot, tee se pian!"
Kukaan aterialla olevista ei ymmär- tänyt, miksi Jeesus sanoi hänelle näin.
Koska Juudaksella oli hallussaan yhteinen kukkaro, jotkut luulivat, -
että Jeesus oli käskenyt hänen ostaa jotakin juhlaa varten -
tai antaa almuja köyhille.
Syötyään leivänpalan Juudas lähti heti ulos. Oli yö.
Kun Juudas oli mennyt, Jeesus sanoi: -
"Nyt Ihmisen Poika on kirkastettu, ja Jumala on kirkastunut hänessä.
Ja kun Jumala on hänessä kirkastunut, -
on Jumala myös itsessään kirkastava hänet, ja Jumala tekee sen aivan pian.
Lapseni, enää vähän aikaa minä olen teidän kanssanne.
Te tulette etsimään minua, mutta minä sanon nyt teille saman, -
minkä sanoin juutalaisille: minne minä menen, sinne ette te pääse.
Minä annan teille uuden käskyn: rakastakaa toisianne!
Niin kuin minä olen rakastanut teitä, rakastakaa tekin toinen toistanne.
Kaikki tuntevat teidät minun opetuslapsikseni, -
jos te rakastatte toisianne."
"Herra, minne sinä menet?" kysyi Simon Pietari.
Jeesus vastasi: "Minne minä menen, sinne et sinä nyt voi tulla -
minun kanssani, mutta myöhemmin kyllä tulet."
Pietari sanoi: "Herra, miksi en nyt pääse mukaasi?
Minä annan vaikka henkeni puolestasi."
Jeesus sanoi hänelle: "Sinäkö annat henkesi minun puolestani?
Totisesti, totisesti: ennen kuin kukko laulaa, -
sinä kolme kertaa kiellät minut."